google/wiki40b huggingface dataset:
यरुशलम की घेराबंदी (636-637)

प्रस्तावना

जेरूशलम फिलिस्तीनी प्राइमा में विजान्टिन प्रांत का एक मत्वपूर्ण शहर था। मुस्लिम विजय से पहले रोमनो ओर फारसियो के युद्धो में लिप्प रहा जिस कारण जेरूशलम की भारी संख्या में लोग मारे गये थे जिसमें पवित्र सेपोवर की चर्च को भी नष्ट कर दिया गया था।

मुस्लिम विजय

जेरूशलम पर मुस्लिम विजय से पहले रोमन शासन था जो यहूदीयो पर अत्याचार कर रहेँ थे और उनके धार्मिक स्थलो नष्ट कर रहे थे लेकिन जब 637 ईस्वी में जेरूशलम पर मुस्लिमों ने विजय प्राप्त करने के बाद खलीफा हजरत उमर ने जेरूशलम की यात्रा भी की यात्रा दौरान हजरत उमर ने यहूदियों को सुरक्षा के लिए आश्वासन दिया और धार्मिक स्थलो पर प्रार्थना करने की पूरी अनुमति दी थी जिसमें यहूदीयो को रोमन शासकों के अत्याचारो से आजादी मिली।
राजगीर महोत्सव

अवलोकन

बिहार के तत्कालीन मुख्यमंत्री बिंदेश्वरी दुबे ने ४ अप्रैल १९८६ ई. को राजगीर के स्वर्ण भद्र इलाके में इस उत्सव का प्रारंभिक उद्घाटन किया था।. १९८९ के बाद बिहार सरकार के पर्यटन विभाग ने इस उत्सव को प्रायोजित किया था। १९८९ ई. के बाद, अज्ञात कारणों के लिए इसका आयोजन नहीं हो सका था। कुछ साल बाद १९९४ ई. में, इसे फिर से शुरू किया गया था और तब से, यह बिहार सरकार के कैलेंडर में एक वार्षिक कार्यक्रम की तरह आयोजित होता है।
ताँगों की दौड़, मार्शल आर्ट प्रतियोगिताओं, मेहंदी प्रतियोगिता, महिला उत्सव, फूड प्लाजा, ग्रामश्री मेला इत्यादि पर विभिन्न प्रतियोगिताओं को हाल ही में राष्ट्रीय और अंतरराष्ट्रीय ख्याति के कलाकारों के प्रदर्शन को आयोजन में शामिल किया गया है। रत्नागिरी पहाड़ियों की पृष्ठभूमि में स्थित किला मैदान इसका वर्तमान आयोजन स्थल है। २०१६ ई. में, राजगीर महोत्सव २५ से २७ नवंबर तक आयोजित किया गया था।
बर्ष २०१७ ई. में, राजगीर महोत्सव अंतरार्ष्ट्रीय राजगीर महोत्सव के रूप में २५ से २७ नवंबर तक आयोजित किया जाएगा।
वेलेंटीना पोंनोमोरोवा

वेलेंटीना पोंनोमोरोवा पूर्व सोवियत अंतरिक्ष यात्री, पायलट और वैज्ञानिक हैं जिनका जन्म १८ सितम्बर १९३३ में हुआ था। फरवरी १९६२ में पोंनोमिरोवा को पांच महिला ब्रह्माण्ड के एक समूह में चुना गया, जो वोस्तोक की उड़ान के लिए प्रशिक्षित की गई। कई महीने के गहन परीक्षाओं के बाद नवम्बर १९६२ में उनका प्रशिक्षण संपन्न हुआ। जिसके बाद चार शेष उम्मीदवारों को सोवियत वायु सेना के जूनियर लेफ्टिनेंट नियुक्त किया गया। पोनोमोरोवो १९६९ में सेवानिवृत्त हो गई जब यह स्पष्ट हुआ कि महिला सोयूज़ की उड़ान के लिए कोई योजना नहीं है। पोनोमोरीवा ने बाद में गगरिन प्रशिक्षण केंद्र में कक्षीय यांत्रिकी में काम किया। उसके बाद वह प्राकृतिक हिस्टोरिक साइंस इंस्टीट्यूट के एक शोध वैज्ञानिक रही। उन्हें १९७४ में तकनीकी विज्ञान की डिग्री के उम्मीदवार से सम्मानित भी किया गया था।
इस्ला देल पेस्कादो

इस्ला देल पेस्कादो (स्पेनी: Isla del Pescado), जो इस्ला दे लोस पेस्कादोरेस (स्पेनी: Isla de los Pescadores) और कुहिरी (स्पेनी: Cujiri) के नामों से भी जाना जाता है, एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला देल पेस्कादो उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी द्वीप हैं, मसलन पास का इस्ला इन्काउआसी।

नामोत्पत्ति

'इस्ला' का अर्थ स्पेनी भाषा में 'द्वीप' होता है और 'पेस्कादो' का मतलब 'मछली' है। यह द्वीप दूर से मछली की आकृति प्रस्तुत करता है जिस वजह से इसका नाम पड़ा है।
भाद्रपद कृष्ण प्रतिपदा

भाद्रपद कृष्ण प्रतिपदा भारतीय पंचांग  के अनुसार छठवें माह की सोलहवी तिथि है, वर्षान्त में अभी १९४ तिथियाँ अवशिष्ट हैं।
बेलुड़ मठ

मठ प्रांगण व सेवाएँ

४० एकर की भूमि पर अवस्थित इस मठ के मुख्य प्रांगण में स्वामी रामकृष्ण परमहंस, शारदा देवी, स्वामी विवेकानंद और स्वामी ब्रह्मानन्द की देहाग्निस्थल पर उनकी समाधियाँ व मन्दिर अवस्थित है, तथा रामकृष्ण मिशन के प्रमुख कार्यालय अवस्थित हैं। तथा, रामकृष्ण मठ व मिशन के इतिहास और विचारधारा को आगंतुकों के समक्ष प्रदर्शित करने हेतु एक संग्रहालय भी यहाँ निर्मित किया गया है। इसके अलावा, बेलुड़ मठ के मुख्य परिसर के निकट, रामकृष्ण मिशन के कुछ शिक्षा संस्थानों के भी परिसर हैं, जिनमें विद्यामंदिर, शिल्पमन्दिर, वेद विद्यालय तथा स्वामी विवेकानंद विश्वविद्यालय के परिसर शामिल हैं। स्वामी विवेकानन्द की पूर्वपरिकल्पना के अनुसार मठ प्रांगण का अभिन्यास को उनके शिष्य, स्वामी विज्ञानानन्द ने तैयार किया था। वर्त्तमान समय में, यह मठ भारत के प्रमुख पर्यटनस्थलों में से एक है, तथा स्वामी रामकृष्ण परमहंस, रामकृष्ण मिशन तथा स्वामी विवेकानंद के विश्वभर में विस्तृत श्रद्धालुओं हेतु एक पवित्र तीर्थस्थल के समान महत्व रखता है।
बेलुड़ मठ विभिन्न स्वास्थ्यसेवाएँ, शिक्षा, नारिकल्याण, श्रमिक व वंचित कल्याण हेतु ग्रामविकास, राहत, धार्मिक और सांस्कृतिक कार्यक्रमों का आयोजन करता है। यहाँ रामकृष्ण परमहंस, सारदा देवी तथा स्वामी विवेकानंद के जन्मोत्सव व पुण्यतिथि पर, विभिन्न धार्मिक समारोहों का आयोजन करता है, तथा क्रिसमस का जश्न भी यहाँ मनाया जाता है। दुर्गा पूजा, विशेष रूप से महाष्टमी कुमारीपूजन, को देखने हेतु प्रतिवर्ष यहाँ बहुत बड़ी संख्या में लोग आते हैं।
शेह्ज़होउ कार्यक्रम

शेह्ज़होउ कार्यक्रम (Shenzhou program ) चीन द्वारा एक मानवयुक्त अंतरिक्ष उड़ान की पहल है। इस कार्यक्रम के तहत पहले चीनी नागरिक यांग लिवेइ को 15 अक्टूबर 2003 को अंतरिक्ष में भेजा गया।
इसका कार्यक्रम का विकास परियोजना 921-1 के नाम से 1992 में शुरू हुआ।
पहली चार मानवरहित परीक्षण उड़ान 1999, 2001 और 2002 में हुई। और इसके बाद 2003 में पहली मानवयुक्त अंतरिक्ष उड़ान की गयी। यह लांग मार्च 2एफ प्रक्षेपण यान द्वारा जिउकुआन उपग्रह प्रक्षेपण केंद्र से लांच किया गया था।
छत्रसाल दशक

जिस प्रकार छत्रपति शिवाजी ने अपने पौरुष, पराक्रम और चातुर्य से मुगलों के छक्के छुड़ा दिए थे, ठीक उसी प्रकार गुरु प्राणनाथ के मार्गदर्शन में छत्रसाल ने अपनी वीरता से, चातुर्यपूर्ण रणनीति से और कौशल से विदेशियों को परास्त किया था। आतताइयों के लिए बस छत्रसाल नाम ही पर्याप्त था। वे सब छत्रसाल के नाम से इतने भयाक्रांत रहते कि उनके पसीने छूट जाते थे।
श्याम वाटिका

श्याम वाटिका ग्वालियर में स्थित एक निजी उत्सव उद्यान है। यहाँ विश्व का सबसे बड़ा इनडोर म्यूरल (भीतरी भित्तिचित्र) मौजूद है, जिसका क्षेत्रफल 904 वर्ग मीटर (9,730 वर्ग फुट) है। इसे छह कलाकारों द्वारा 27 फरवरी 2005 से 5 मार्च 2005 तक श्याम वाटिका, सरस्वती एस्टेट, सिम्मको तिराहा, ग्वालियर, भारत में चित्रित किया गया था। पेंटिंग को एक पेशेवर भित्तिचित्रकार, आशुतोष पाणिग्रही, और जगह के मालिक, आर पी महेश्वरी और अंकुर महेश्वरी द्वारा समन्वित किया गया था।
अगस्त 2005 में इस कला को गिनीज वर्ल्ड रिकॉर्ड्स द्वारा विश्व का सबसे बड़ा इंडोर म्यूरल माना गया था।
इण्डोनेशिया में हिन्दू धर्म

सन २०१० के आँकड़ों के अनुसार इन्दोनेशिया में कुल जनसंख्या के १.७ प्रतिशत लोग हिन्दू हैं। इण्डोनेशिया में ६ आधिकारिक धर्म हैं जिनमें हिन्दू धर्म भी सम्मिलित है।  इण्डोनेशिया में हिन्दू धर्म का पदार्पण पहली शताब्दी में व्यापारियों तथा रामायण और महाभारत आदि धर्मग्रन्थों के साथ हुआ। और यह धर्म यहाँ की संस्कृति और चिन्तन में रच-बस गया और मुख्य रूप से श्रीविजय तथा मजापहित साम्राज्य के समय में हिन्दू संस्कृति का बहुत प्रसार हुआ। सन २०१० की जनसंख्या के आंकड़ों के अनुसार वहाँ लगभग ४० लाख हिन्दू हैं।
कुरुविन्द

कुरुविंद या कुरंड एक मणिभीय खनिज पत्थर है, जो संसार के विभिन्न स्थलों में पाया जाता है। इस पत्थर की दो विशेषाएँ हैं, एक तो यह कठोर होता है, दूसरे चमकदार। भारत में भी कुरुविंद प्राप्य है। असम की खासी और जयंतिया पहाड़ियों, झारखण्ड (हजारीबाग, सिंहभूम और मानभूम जिलों में), तमिलनाडु (सेलम जिले में), मध्यप्रदेश (पोहरा, भंडारा तथा रीवाँ), उड़ीसा तथा कर्नाटक प्रदेशों में यह पत्थर मिलता है। कर्नाटक, तमिलनाडु और कश्मीर में प्राप्त होनेवाली कुरुविंद अधोवर्ती वर्ग (लोवर कग्रेड) का है। 
सामान्य कुरुविंद में कोई आकर्षक रंग नहीं होता। यह साधारणतया धूसर, भूरा, नीला और काला होता है। कुछ रंगीन कुरु्व्राद विशिष्ट आकर्षक रंगों के होने के कारण रत्न के रूप में, माणिक, नीलम, याकूत आदि नामों से बिकते हैं। थोड़े अपद्रव्यों के कारण इसमें रंग होता है। ये अपद्रव्य धातुओं के आक्साइड, विशेषत: क्रोमियम और लोहे के आक्साइड होते हैं। कुरुविंद की कठोरता ९ है, जबकि हीरे की कठोरता १० होती है। इसका विशिष्ट घनत्व ३.९४ से ४.१० होता है। यह ऐल्यूमिनियम का प्राकृतिक आक्साइड (Al₂ O₃) है, जिसके मणिभ षट्कोणीय तथा कभी-कभी बेलन या मृदंग की आकृति के होते हैं।
कुरुविंद का अभियांत्रिकी उद्योगों में तथा अपघर्षकों (abrasives) और शणचक्रों (ग्राइंडिंग ह्वील) के निर्माण में अधिकतर प्रयोग किया जाता है। पारदर्शक कुरुविंद का प्रयोग बहुमूल्य पत्थर की भाँति होता है। आजकल कुरुविंद का स्थान एक नवीन पदार्थ कार्बोरंडम ने ले लिया है, जो भारत में विदेशों से आयात होता है।
शास्त्रोक्त हिन्दू विधि

शास्त्रोक्त हिन्दू विधि (Classical Hindu law), धर्म की ही एक श्रेणी है जो वेदों से लेकर १७७२ तक के दीर्घकाल में फैली हुई है। १७७२ में बंगाल सरकार ने 'बंगाल में न्यायव्यवस्था की योजना' (A Plan for the Administration of Justice in Bengal) प्रस्तुत किया था। १७७२ के पूर्व हिन्दू समाज में कानून, धर्मशास्त्रों पर आधारित थे। तथापि, प्राचीन हिन्दू विधि भी विभिन्नता थी तथा वह स्थान, समूह, आदि के साथ अलग-अलग हुआ करती थी। 
प्राचीन हिन्दू विधि, मनुस्मृति तथा अन्य स्मृतियों में लिपिबद्ध है, किन्तु न्यालयों के वास्तविक अभिलेख प्रायः दुर्लभ हैं।
गूगल टॉक

गूगल टॉक लैब्स ऍडीशन

गूगल टॉक लैब्स ऍडीशन गूगल टॉक का एक संस्करण है जो कि इसके लिये विकसित की जा रही नई फीचरों को लिये है। यह एक तरह से बीटा टैस्टिंग संस्करण है। इसमें गूगल टॉक गॅजिट की फीचर शामिल हैं। इसमें ग्रुप चॅट की सुविधा भी शामिल है।

ग्रुप चॅट बॉट

गूगल टॉक में फिलहाल ग्रुप चॅट अथवा कॉन्फ्रॅन्स सुविधा नहीं है। लेकिन इस कमी को एक बॉट के द्वारा दूर किया जा सकता है। PartyChat नामक बॉट के जरिये गूगल टॉक में ग्रुप चॅट की जा सकती है। यह बॉट गूगल टॉक में ग्रुप चॅट को सिमुलेट करता है।

अनुवादक बॉट

अंग्रेजी से हिन्दी के लिए गूगल टॉक के कॉण्टैक्ट में en2hi@bot.talk.google.com को जोड़ें तथा हिन्दी से अंग्रेजी के लिए hi2en@bot.talk.google.com को जोड़ें। इसी तरह अन्य भाषायों के लिए भी उपयुक्त कोड इस्तेमाल करके जोड़ सकते हैं। अब अनुवाद के लिए बॉट से चैट करें, जो कुछ आप लिखेंगे, बॉट उसे अनुवाद करके आपको देगा।

सोशल नेटवर्किंग बॉट

ping.fm आदि सेवाओं का प्रयोग करके आप गूगल टॉक में बॉट जोड़ सकते हैं जो कि विभिन्न सोशल नेटवर्किंग साइटों पर आपके स्टेटस को अपडेट कर सकता है।

गूगल टॉक के अन्य विकल्प

चूंकि गूगल टॉक जैबर प्रोटोकॉल पर आधारित है अत: इसकी बजाय अन्य जैबर आधारित क्लाइंटों का प्रयोग भी गूगल चैट से जुड़ने के लिये किया जा सकता है। इस प्रकार का एक लोकप्रिय मुक्त स्रोत क्लाइंट पिडगिन है जो कि लिनक्स प्रचालन तन्त्र के लिये भी उपलब्ध है।
मॅकिन्तोश के लिये आइचैट नाम का क्लाइंट है जिसके द्वारा गूगल चैट से जुड़ा जा सकता है।
तेरे घर के सामने

संक्षेप

वर्षों की प्रतिद्वंद्विता के बाद, दो धनी पुरुष, लाला करमचंद और लाला जगन्नाथ, अपने व्यक्तिगत बंगले बनाने का फैसला करते हैं। परेशानी यह है: दोनों बंगलों के लिए वास्तुकार लाला जगन्नाथ का बेटा राकेश कुमार (देव आनन्द) हैं और बंगले एक दूसरे के विपरीत स्थित हैं। मामलों को उलझाने के लिए, राकेश और करमचंद की बेटी सुलेखा (नूतन) को प्यार हो गया। 
हालांकि, लाला जगन्नाथ और सेठ करमचंद दोनों को पता चल जाता है और उनकी आँखों में शादी असंभव है। उनकी दुश्मनी उनके बच्चों के प्यार के बीच एक बाधा है और राकेश और सुलेखा उन्हें मनाने की कोशिश करते हैं। फिर राकेश आखिरकार उन्हें समझाने में कामयाब हो जाता है और वे एक-दूसरे को गले लगाते हैं। यह देखते हुए राकेश और सुलेखा ने एक-दूसरे को गले लगाया। राकेश ने जिन दो घरों का निर्माण किया था, उनके उद्घाटन में उन दोनों की शादी हो जाती है।
चार साहिबज़ादे (फ़िल्म)

संक्षेप

यह फिल्म तुर्कों व मुग़लों द्वारा भारत पर हमलों से शुरु होती है। गुरु गोबिन्द सिंह ने हमलावरों का सामना करने के लिए खालसा की स्थापना की जिनके लिए धर्म की रक्षा हेतु मर मिटना ही जीवन का ध्येय था। इस फिल्म में चमकौर के युद्ध का चित्रण किया गया है जिसमें गुरु जी के दोनों बड़े पुत्र अजीत सिंह व जुझार सिंह अतुलनीय वीरता का प्रदर्शन करते हुए वीरगति को प्राप्त हुए। दोनों छोटे पुत्रों ज़ोरावर सिंह व फतेह सिंह को सरहिंद के नवाब वज़ीर खान द्वारा जीवित ही दीवार में चिनवा दिया गया।

निर्माण

इस फिल्म का निर्माण बावेजा मूवीज़ के बैनर तले पम्मी बावेजा द्वारा किया गया है। बॉलीवुड के प्रसिद्ध कलाकार हरमन बावेजा फिल्म के क्रिएटिव प्रोड्यूसर हैं तथा हैरी बावेजा फिल्म के निर्देशक हैं। यह फिल्म बनने में लगभग ५ साल लगे। दो साल तो हैरी बावेजा ने इस फिल्म हेतु शोध करने में ही लगाए। उन्होंने शिरोमणि गुरुद्वारा प्रबंधक कमेटी की धर्म प्रचार समिति से मिले व इस परियोजना की चर्चा की। सिख धर्म में गुरुओं की नकल उतारना (एक्टिंग करना) व उन्हें चलित (या एनिमेटिड) रूप में प्रदर्शित करने की मनाही है। इसलिए इस फिल्म में गुरु के स्थिर चित्रों का ही प्रयोग किया गया। बाकी पात्रों के लिए भी आवाज़ देने वाले कलाकारों के नाम गुप्त रखे गए। इस फिल्म का निर्मान पंजाबी व हिंदी में किया गया तथा इसे अमेरिकन अंग्रेजी में डब भी किया गया। फिल्म में एनिमेशन का कार्य आईरियल्टीज़ द्वारा किया गया और इसके ट्रेलर का विमोचन मुंबई में किया गया।

संगीत

चार साहिबज़ादे का शीर्षक गीत सुखविंदर की आवाज़ में है। अमरिंदर गिल ने मित्तर प्यारे नूँ शबद गाया है। जसपिंदर नरुला व शिप्रा गोयल ने वेला आ गया है। फिल्म के बाकी गाने/शबद हैं - , सतगुरु नानक परगटया and सोचते हुए गुरु. हैरी बाजवा, जयदेव कुमार, अमर मोहिले तथा आनंद राज आनंद ने संगीत निर्देशन किया है। गीत लिखे हैं हैरी बाजवा व मसरूर ने।

प्रदर्शन

The film received mostly positive reviews from the critics for its story and in depth research. Jasmine Singh of The Tribune gave the movie 4.5 stars out of 5. He praised its story calling it a realistic portrayal, dialogue delivery, and narration by Puri. He praised the animation quality especially as it was the first animated Punjabi film. Shubha Shetty Saha at mid-day.com gave the film 3 stars and praised the story for its sincerity but criticized the animation for the lack of flexibility and expressions on the faces of characters. Jesse Brar of PunjabiReviews.com also praised the story. He praised the pace of the story and called it realistic by showing younger sons more like children and not morally objectified. He also praised the film for keeping the story historical and "saving itself from becoming religious propaganda." Renuka Vyavahare of Times of India gave the film 3.5 starts. She also praised the film overall and recommended it for children to show them the real Indian heroes.
In India, the film earned 3.5–4 crore in the first week. In the USA, the film earned $91,505 (₹56.24 lakh) and £81,348 (₹79.45 lakhs) in the UK. In total it earned $369,598 (₹2.27 crore) at the international box office in its opening weekend.
२२२४ ईसा पूर्व

२२२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सेटी इंस्टीट्यूट

सेटी इंस्टीट्यूट (SETI Institute), एक अलाभकारी संगठन है जिसका उद्देश्य ब्रह्मांड में जीवन की उत्पत्ति, प्रकृति व व्यापकता का पता लगाना, अन्वेषण करना व व्याख्या करना है।
कोर्टनी वॉल्श

कोर्टनी एंड्रयू वॉल्श (जन्म 30 अक्टूबर 1962, अंग्रेज़ी: Courtney Walsh) जमैका से पूर्व क्रिकेट खिलाड़ी हैं जिन्होंने 1984 से 2001 तक वेस्टइंडीज क्रिकेट टीम का प्रतिनिधित्व किया। वह एक तेज गेंदबाज है, जो कई वर्षों तक वेस्ट इंडीज़ के लिये कर्टली एम्ब्रोस के साथ मिलकर शानदार गेंदबाजी साझेदारी के लिए जाने जाते हैं। वॉल्श ने वेस्टइंडीज के लिए 132 टेस्ट और 205 एकदिवसीय मैच खेलें, जिसमें उन्होंने क्रमशः 519 और 227 विकेट लिए। वह टेस्ट क्रिकेट में 500 विकेट लेने वाले पहले गेंदबाज थे। कपिल देव के रिकॉर्ड को तोड़ने के बाद उन्होंने 2000 में सबसे अधिक टेस्ट विकेट लेने रिकॉर्ड स्थापित किया था। शेन वॉर्न ने 2004 में यह रिकॉर्ड तोड़ा था। 1987 में वॉल्श को विज्डन क्रिकेटर्स ऑफ द ईयर में से एक नामित किया गया था और अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया। वॉल्श कुछ वर्षों तक वेस्टइंडीज के कप्तान भी रहे थे।
अबुल कलाम आज़ाद

जीवन

मौलाना आज़ाद अफग़ान उलेमाओं के ख़ानदान से ताल्लुक रखते थे जो बाबर के समय हेरात से भारत आए थे। उनकी माँ अरबी मूल की थीं और उनके पिता मोहम्मद खैरुद्दीन एक फारसी (ईरानी, नृजातीय रूप से) थे। मोहम्मद खैरुद्दीन और उनके परिवार ने भारतीय स्वतंत्रता के पहले आन्दोलन के समय 1857 में कलकत्ता छोड़ कर मक्का चले गए। वहाँ पर मोहम्मद खॅरूद्दीन की मुलाकात अपनी होने वाली पत्नी से हुई। मोहम्मद खैरूद्दीन 1890 में भारत लौट गए। मौहम्मद खैरूद्दीन को कलकत्ता में एक मुस्लिम विद्वान के रूप में ख्याति मिली। जब आज़ाद मात्र 11 साल के थे तब उनकी माता का देहांत हो गया। उनकी आरंभिक शिक्षा इस्लामी तौर तरीकों से हुई। घर पर या मस्ज़िद में उन्हें उनके पिता तथा बाद में अन्य विद्वानों ने पढ़ाया। इस्लामी शिक्षा के अलावा उन्हें दर्शनशास्त्र, इतिहास तथा गणित की शिक्षा भी अन्य गुरुओं से मिली। आज़ाद ने उर्दू, फ़ारसी, हिन्दी, अरबी तथा अंग्रेजी़ भाषाओं में महारथ हासिल की। सोलह साल उन्हें वो सभी शिक्षा मिल गई थीं जो आमतौर पर 25 साल में मिला करती थी।
तेरह साल की आयु में उनका विवाह ज़ुलैखा बेग़म से हो गया। वे देवबन्दी विचारधारा के करीब थे और उन्होंने क़ुरान के अन्य भावरूपों पर लेख भी लिखे। आज़ाद ने अंग्रेज़ी समर्पित स्वाध्याय से सीखी और पाश्चात्य दर्शन को बहुत पढ़ा। उन्हें मुस्लिम पारम्परिक शिक्षा को रास नहीं आई और वे आधुनिक शिक्षावादी सर सैय्यद अहमद खाँ के विचारों से सहमत थे।

क्रांतिकारी और पत्रकार के रूप में

आजाद अंग्रेजी हुकूमत के खिलाफ़ थे। उन्हेंने अंग्रेजी सरकार को आम आदमी के शोषण के लिए जिम्मेवार ठहराया। उन्होंने अपने समय के मुस्लिम नेताओं की भी आलोचना की जो उनके अनुसार देश के हित के समक्ष साम्प्रदायिक हित को तरज़ीह दे रहे थे। अन्य मुस्लिम नेताओं से अलग उन्होने 1905 में बंगाल के विभाजन का विरोध किया और ऑल इंडिया मुस्लिम लीग के अलगाववादी विचारधारा को खारिज़ कर दिया। उन्होंने ईरान, इराक़ मिस्र तथा सीरिया की यात्राएं की। आजाद ने क्रांतिकारी गतिविधियों में भाग लेना आरंभ किया और उन्हें श्री अरबिन्दो और श्यामसुन्हर चक्रवर्ती जैसे क्रांतिकारियों से समर्थन मिला।
आज़ाद की शिक्षा उन्हे एक दफ़ातर (किरानी) बना सकती थी पर राजनीति के प्रति उनके झुकाव ने उन्हें पत्रकार बना दिया। उन्होने 1912 में एक उर्दू पत्रिका अल हिलाल का सूत्रपात किया। उनका उद्येश्य मुसलमान युवकों को क्रांतिकारी आन्दोलनों के प्रति उत्साहित करना और हिन्दू-मुस्लिम एकता पर बल देना था। उन्होने कांग्रेसी नेताओं का विश्वास बंगाल, बिहार तथा बंबई में क्रांतिकारी गतिविधियों के गुप्त आयोजनों द्वारा जीता। उन्हें 1920 में राँची में जेल की सजा भुगतनी पड़ी।

असहयोग आन्दोलन

जेल से निकलने के बाद वे जलियांवाला बाग हत्याकांड के विरोधी नेताओं में से एक थे। इसके अलावा वे खिलाफ़त आन्दोलन के भी प्रमुख थे। खिलाफ़त तुर्की के उस्मानी साम्राज्य की प्रथम विश्वयुद्ध में हारने पर उनपर लगाए हर्जाने का विरोध करता था। उस समय ऑटोमन (उस्मानी तुर्क) मक्का पर काबिज़ थे और इस्लाम के खलीफ़ा वही थे। इसके कारण विश्वभर के मुस्लिमों में रोष था और भारत में यह खिलाफ़त आंन्दोलन के रूप में उभरा जिसमें उस्मानों को हराने वाले मित्र राष्ट्रों (ब्रिटेन, फ्रांस, इटली) के साम्राज्य का विरोध हुआ था।
गाँधी जी के असहयोग आन्दोलन में उन्होंने सक्रिय रूप से भाग लिया।

पुरस्कार

उन्हे वर्ष 1992 में मरणोपरान्त भारत रत्न से सम्मानित किया गया।
रॉक ऐन्ड रोल​

रॉक ऐन्ड रोल​ या रॉक'ऍन'रोल​ या सिर्फ़ रॉक संगीत आधुनिक संगीत की एक लोकप्रीय शैली है जो संयुक्त राज्य अमेरिका में १९४० व १९५० के दशकों में मुख्य-रूप से अफ़्रीकी-अमेरिकी संगीत परम्पराओं से जन्मी और फिर दुनिया-भर में लोकप्रीय हो गई। इस शैली में ताल की एक अहम भूमिका है जो आमतौर से ड्रम के प्रयोग से दी जाती है। इसके ऊपर एक या एक से अधिक गिटार से धुनें बजाई जाती हैं और गायक गाना गाते हैं।
२८४८ ईसा पूर्व

२८४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गोरामानसिंह

गोरमानसिंह एक छोटा गांव है जो बिहार प्रान्त के दरभंगा जिलान्तर्गत आता है। यह गांव जिला मुख्यालय से लगभग ६० कि॰मी॰ दूर कमला-बलान नदी के किनारे बसा है। प्रत्येक वर्ष कमला बलान के उमड्ने से प्रायः जुलाई में यंहा बाढ आ जाती है। बाढग्रसित क्षेत्र से पानी निर्गत होने में काफी समय लगता है जिससे जानमाल, फसल एवं द्रव्य की काफी क्षति होती है। नियमित बाढ आगमन से इस क्षेत्र में अभी तक पक्की सड्क एवं बिजली का अभाव है। इस क्षेत्र के लोगों का मुख्य व्यवसाय कृषि है। यहां का मुख्य व्यवसायिक केन्द्र सुपौल बाजार है जहां दूर-दूर से लोग पैदल या नौका यात्रा करके अपने सामानों की खरीद-विक्री के लिये आते हैं। दिसंबर से मार्च महीने तक लगातार जल-जमाव रहने से इस गांव के चौर क्षेत्र में विभिन्न देशों से कुछ प्रवासी पक्षी भी आतें हैं। प्रवासी पक्षीयों में लालसर, दिघौंच, सिल्ली, अधनी, चाहा, नक्ता, मैल, हरियाल, कारण , रतवा, इत्यादि प्रमुख है। ये पक्षीयां मुलतः नेपाल, तिब्बत, भुटान, चीन, पाकिस्तान, मंगोलिया, साइबेरिया इत्यादि देशों से आतें है।

पंचायत

गोरामानसिंह

प्रखंड अध्यक्ष

मनोज कुमार यादव

गांव का नामकरण

गांव का नाम मुलतः दो शब्दों गोरा एवं मानसिंह से आया है। ऐसा कहा जाता है कि मानसिंह यहां के सर्वप्रथम पूर्वज थे जो लगभग १६वीं सदी पूर्व शीतलपुर, प्रतापगढ, यु० पी० से आकर एक विशाल भूमि पर अपनी सत्ता कायम की। गोरा शब्द यहां के स्थानीय भाषा गोडा गाड्ना से आया है, जिसका अर्थ है किसी जगह को सदा के लिए अपना लेना। चूंकि मानसिंह इस क्षेत्र में सर्वप्रथम कदम रखने वाले पुरूष थे जिन्होंने यहां से अपनी स्वतंत्र जमींदारी प्रथा प्रारंभ की इसलिये इस क्षेत्र का नाम गोरामानसिंह रखा गया। एक दुसरा मत यह भी है कि 'गोरा' शब्द मानसिंह के पत्नी 'गौरी' से आया है।

जातियां

गांव में मुख्यतः राजपूत जाति के लोगों की संख्या अधिक है। ये अपनी सज्जनता, भोलेपन एवं अतिथी-सत्कार के लिये प्रसिद्ध हैं। इसके अतिरिक्त अन्य जाति के लोग जैसे: कायस्थ, मुस्लिम, धोबी, नाई, बढई, खतबे, धानुक, मोची, मल्लाह, इत्यादि भी हैं।
रत्नमञ्जरी (सिंहासन बत्तीसी)

यह सिंहासन बत्तीसी की पहली पुतली थी। उसने राजा विक्रम के जन्म तथा इस सिंहासन प्राप्ति की कथा सुनायी।
आर्याव में एक राज्य था जिसका नाम था अम्बावती। वहाँ के राजा गंधर्वसेन ने चारों वर्णों की स्त्रियों से चार विवाह किये थे। ब्राह्मणी के पुत्र का नाम ब्रह्मवीत था। क्षत्राणी के तीन पुत्र हुए- शंख, विक्रम तथा भर्तृहरि। वैश्य पत्नी ने चन्द्र नामक पुत्र को जन्म दिया तथा शूद्र पत्नी ने धन्वन्तरि नामक पुत्र को। ब्रह्मणीत को गंधर्वसेन ने अपना दीवान बनाया, पर वह अपनी जिम्मेवारी अच्छी तरह नहीं निभा सका और राज्य से पलायन कर गया। कुछ समय भटकने के बाद धारानगरी में ऊँचा ओहदा प्राप्त किया तथा एक दिन राजा का वध करके ख़ुद राजा बन गया। काफी दिनों के बाद उसने उज्जैन लौटने का विचार किया, लेकिन उज्जैन आते ही उसकी मृत्यु हो गई।
क्षत्राणी के बड़े पुत्र शंख को शंका हुई कि उसके पिता विक्रम को योग्य समझकर उसे अपना उत्तराधिकारी घोषित कर सकते हैं और उसने एक दिन सोए हुए पिता का वध करके स्वयं को राजा घोषित कर दिया। हत्या का समाचार दावानल की तरह फैला और उसके सभी भाई प्राण रक्षा के लिए भाग निकले। विक्रम को छोड़कर बाकी सभी भाइयों का पता उसे चल गया और वे सभी मार डाले गए। बहुत प्रयास के बाद शंख को पता चला कि घने जंगल में सरोवर के बगल में एक कुटिया में विक्रम रह रहा है तथा कंदमूल खाकर घनघोर तपस्या में रत है। वह उसे मारने की योजना बनाने लगा और एक तांत्रिक को उसने अपने षडयंत्र में शामिल कर लिया।
योजनानुसार तांत्रिक विक्रम को भगवती आराधना के लिए राज़ी करता तथा भगवती के आगे विक्रम के सर झुकाते ही शंख तलवार से वार करके उसकी गर्दन काट डालता। मगर विक्रम ने खतरे को भाँप लिया और तांत्रिक को सर झुकाने की विधि दिखाने को कहा। शंख मन्दिर में छिपा हुआ था। उसने विक्रम के धोखे में तांत्रिक की हत्या कर दी। विक्रम ने झपट कर शंख की तलवार छीन कर उसका सर धड़ से अलग कर दिया। शंख की मृत्यु के बाद उसका राज्यारोहण हुआ। एक दिन शिकार के लिए विक्रम जंगल गए। मृग का पीछा करते-करते सबसे बिछुड़कर बहुत दूर चले आए। उन्हें एक महल दिखा और पास आकर पता चला कि वह महल तूतवरण का है जो कि राजा बाहुबल का दीवान है। तूतवरण ने बात ही बात में कहा कि विक्रम बड़े ही यशस्वी राजा बन सकते हैं, यदि राजा बाहुबल उनका राजतिलक करें। और उसने यह भी बताया कि भगवान शिव द्वारा प्रदत्त अपना स्वर्ण सिंहासन अगर बाहुबल विक्रम को दे दें तो विक्रम चक्रवर्ती सम्राट बन जांएगे। बाहुबल ने विक्रम का न केवल राजतिलक किया, बल्कि खुशी-खुशी उन्हें स्वर्ण सिंहासन भी भेंट कर दिया। कालांतर में विक्रमादित्य चक्रवर्ती सम्राट बन गए और उनकी कीर्तिपताका सर्वत्र लहरा उठी।
अनुजा पाटिल

क्रिकेट कैरियर की शुरुआत

 उन्होंने 29 सितंबर, 2012 को गैले इंटरनेशनल स्टेडियम, गैले में भारतीय महिला बनाम इंग्लैंड महिला की अंतरराष्ट्रीय टी 20 से क्रिकेट की शुरुआत की। पाटिल 2009 से महाराष्ट्र राज्य से खेल रही हैं।
अग्रपुष्टि

नियंत्रण प्रणाली के सन्दर्भ में अग्रपुष्टि (फीडफॉरवर्ड) से आशय उस अवयव या मार्ग से है जो किसी नियन्त्रण प्रणाली में किसी संकेत को स्रोत से लेकर लोड की तरफ आगे ले जाकर जोडता है। फीडफॉर्वर्ड कुछ मामलों में वह काम कर देता है जो फीडबैक से कठिन या असम्भव होता है।
तर्जनी

अँगूठे के बाद वाली अंगुली का नाम तर्जनी है।